Leisel Jones

Leisel Marie Jones (sündinud 30. augustil 1985 Katherine, Põhjaterritoorium) on Austraalia endine naisujuja.

Ta lõpetas tippsportlaskarjääri novembris 2012. 

Jaanuaris 2016 lõpetas ta kutsekooli Austraalia Fitnessi Instituut toitumisnõustajana.

Saavutused
Ta osales kokku neljadel olümpiamängudel: 2000, 2004, 2008 ja 2012.

2004. aasta suveolümpiamängudelt võitis ta kaks kuldmedalit ning 2008. aasta suveolümpiamängudelt ühe kuldmedali. Kokku sai ta olümpiamängudelt 9 medalit.

2001. aastal sai ta maailmameistrivõistlustelt ühe kuld- ja kaks hõbemedalit. 2003. aastal sai ta maailmameistrivõistlustelt ühe hõbe- ja kaks pronksmedalit ning püstitas maailmameistrivõistlustel naiste 100 m rinnuliujumise maailmarekordi.

2002. aastal sai ta Vaikse ookeani meistrivõistlustelt ühe kuld- ja kaks hõbemedalit ning Rahvaste Ühenduse mängudelt kolm kuldmedalit.

Ta oli maailmarekordi omanik naiste 100 m rinnuliujumises (21. juuli 2003 Barcelona, maailmameistrivõistluste poolfinaal; 1.06,37) ja naiste 200 m rinnuliujumises (10. juuli 2004 Brisbane, maailmakarikavõistluste etapp; 2.22,96).

Tema treener oli Ken Wood Austraalia klubis Redcliffe Leagues Lawnton SC Inc.

Tunnustus
 2006 – Austraalia aasta ujuja
 2015 – Austraalia Spordi Kuulsuste Hall

Isiklikku
Leisel Jones on 172-173 cm pikk ja kaalub 66 kg.

Tema harrastus on fotograafia.

Välislingid
 
Foto ja intervjuu. September 2000
Foto

Austraalia ujujad
Sündinud 1985